open-index/open-wikipedia-markdown huggingface dataset:
Julia Bonk

**Julia Anastasia Bonk** (* 29. apryla 1986 w Burgu pola Dźěwina) je sakska politikarka Lěwicy, kotraž bě wot 2004 do 2014 přez krajnu lisćinu wolena zapósłanča sakskeho krajneho sejma. Wona bě tehdy ze starobu 18 lět najmłódša zapósłanča we wšěch němskich krajnych parlamentach. Wot 2012 do 2014 bě zdobom čłonka krajneho předsydstwa strony.

## Wotkazy

* Oficielna webstrona
* Krótka biografija na webstronje krajneho sejma
Volker Bandmann

**Volker Bandmann** (* 6. awgusta 1951 w Zhorjelcu) je sakski politikar Křesćansko-demokratiskeje Unije Němskeje, kiž bě wot lěta 1990 zapósłanc wólbneho wokrjesa Zhorjelc w sakskim krajnym sejmje kaž tež nutřkownopolitiski rěčnik swojeje frakcije. Při wólbach 2014 hižo njenastupi.

Bandmann bu jako direktny kandidat swojeje strony w lěće 2009 z 38,4 % woleny.

Wón je ewangelski, ženjeny a nan dweju dźěsćow.

## Wotkazaj
* Oficielna webstrona
* Krótka biografija na webstronje krajneho sejma
Stefan Brangs

**Stefan Brangs** (* 30. septembra 1964 w Solingenje) je sakski politikar Socialdemokratiskeje strony Němskeje (SPD), kiž bě wot 2004 do 2014 přez krajnu lisćinu woleny zapósłanc sakskeho krajneho sejma a wot 2007 parlamentariski jednaćel frakcije SPD. Do toho bě wot 1994 hač 2004 čłon Budyskeho wokrjesneho sejma. Wot decembra 2014 hač do decembra 2019 bě statny sekretar w Statnym ministerstwje za hospodarstwo, dźěło a wobchad a sakski społnomócnjeny za digitalizaciju.

Wón je bjezkonfesionelny, ženjeny a nan třoch dźěći.

## Wotkaz
* Oficielna webstrona
Georg-Ludwig von Breitenbuch

**Georg-Ludwig von Breitenbuch** (* 19. junija 1971 w Göttingenje) je sakski politikar Křesćansko-demokratiskeje unije Němskeje a wot 19. decembra 2024 sakski statny minister za wobswět a ratarstwo w kabineće Kretschmer III. Wón je wot lěta 2009 zapósłanc wólbneho wokrjesa 23 (Lipšćanski kraj 1) w sakskim krajnym sejmje.

Von Breitenbuch bu jako direktny kandidat swojeje strony při wólbach 2019 z 34,9 % hłosow znowa woleny (2009: 40,2 %).

Wón je ewangelski, ženjeny a ma šěsć dźěći.

## Wotkazaj
* Oficielna webstrona
*
Christine Clauß

**Christine Ursula Clauß** (* 10. februara 1950 w Scheibenbergu) je sakska politikarka Křesćansko-demokratiskeje Unije Němskeje, kiž bě wot lěta 1999 jako zapósłanča wólbneho wokrjesa 28 (Lipsk 4) čłonka sakskeho krajneho sejma. Wona bě wot 2008 do 2014 sakska statna ministerka za socialne a škit konsumentow.

Clauß bu 2009 jako direktna kandidatka swojeje strony z 28,9 % hłosow wolena. Při wólbach 2014 hižo njenastupi.

Wona je ewangelska, ženjena a mać jednoho syna.

## Wotkazy

* Oficielna webstrona
* Krótka biografija na webstronje krajneho sejma
Robert Clemen

**Robert Clemen** (* 21. julija 1967 w Lipsku) je sakski politikar Křesćansko-demokratiskeje Unije Němskeje, kiž bě wot 1999 do 2014 direktnje woleny zapósłanc wólbneho wokrjesa 25 (Lipsk 1) w sakskim krajnym sejmje. W lětomaj 2018/19 přisłušeše sejmej znowa. Do toho bě wot 1994 do 2006 čłon Lipšćanskeje měšćanskeje rady.

Clemen bu jako direktny kandidat swojeje strony z 29,4 % hłosow woleny. Při wólbach 2014 zhubi jako jenički direktny kandidat CDU swój direktny mandat na Julianu Nagel wot Lěwicy. 2018 zaćahny jako nastupnik za Alexandera Kraußa znowa do sejma.

Wón je ewangelski a nan jedneje dźowki.

## Wotkazaj
* Oficielna webstrona
* Krótka biografija na webstronje krajneho sejma
Thomas Colditz

**Thomas Colditz** (* 8. septembra 1957 w Aue) je sakski politikar Křesćansko-demokratiskeje unije Němskeje (CDU), kiž bě wot 1990 do 2019 zapósłanc wólbneho wokrjesa 5 (Aue-Schwarzenberg 1) w sakskim krajnym sejmje.

Colditz bu 2014 jako direktny kandidat swojeje strony we wólbnym wokrjesu Rudohory 2 z 47,8 % hłosow woleny. Při wólbach 2019 hižo njenastupi.
 
## Wotkazaj
* Oficielna webstrona
* Krótka biografija na webstronje krajneho sejma
Liane Deicke

Dr. rer. nat. **Liane Deicke** (* 10. februara 1954 w Salzwedelu) je sakska politikarka Socialdemokratiskeje strony Němskeje, kotraž bě wot 2004 do 2014 přez krajnu lisćinu wolena zapósłanča sakskeho krajneho sejma. 2014 hižo njenastupi.

Wona je ženjena a ma jedne dźěćo.

## Wotkazy
* Oficielna webstrona
* Krótka biografija na webstronje krajneho sejma
Hannelore Dietzschold

**Hannelore Dietzschold** (* 6. oktobra 1953 we Worcynje) je sakska politikarka Křesćansko-demokratiskeje Unije Němskeje, kotraž bě wot 2009 do 2019 zapósłanča wólbneho wokrjesa 34 (Muldental 1) w sakskim krajnym sejmje.

Dietzschold bu 2009 jako direktna kandidatka swojeje strony z 42,3 % hłosow wolena. 2014 dósta samo 45,9 %. Při wólbach 2019 hižo njenastupi.

Wona je ewangelska, ženjena a mać dweju dźěsćow.

## Wotkazaj
* Oficielna webstrona
* Krótka biografija na webstronje krajneho sejma
Andrea Dombois

**Andrea Dombois** (* 4. awgusta 1958 w Lipsku) je sakska politikarka Křesćansko-demokratiskeje Unije Němskeje, wot lěta 1990 zapósłanča wólbneho wokrjesa 42 (Weißeritzkreis 2) w sakskim krajnym sejmje a wot septembra 2009 wiceprezidentka krajneho sejma.

Dombois bu 2019 jako direktna kandidatka swojeje strony we wólbnym wokrjesu Sakska Šwica-Wuchodne Rudne horiny 2 z 34,9 % hłosow znowa do sejma wolena (2009: 47,6 %).

Wona je ewangelska, ženjena a mać dźěsća.

## Wotkazy
* Oficielna webstrona
*
Martin Dulig

**Martin Dulig** (* 26. februara 1974 w Pławnom) je sakski politikar Socialdemokratiskeje strony Němskeje, wot lěta 2004 přez krajnu lisćinu zapósłanc sakskeho krajneho sejma a wot 2007 předsyda frakcije SPD w sejmje.

Při wólbach w Sakskej 2014 bě Dulig načolny kandidat swojeje strony. Wot nazymy samsneho lěta bě wón jako zastupowacy ministerski prezident a minister za hospodarstwo a dźěło z čłonom sakskeho knježerstwa w kabinetomaj Tilich III a wot 2017 Kretschmer I. Po wutworjenju čorno-zeleno-čerwjeneje koalicije (kabinet Kretschmer II) po wólbach 2019 hač do 19. decembra 2024 wosta Dulig z ministrom a bě druhi zaměstnik ministerskeho prezidenta.

Wón je ewangelski, ženjeny a ma šěsć dźěći.

## Wotkazaj
* Oficielna webstrona
* Serbskorěčna biografija na stronje sachsen.de
*
Cornelia Falken

**Cornelia Falken** (* 12. nowembra 1956 w Heringsdorfu) je sakska wučerka a politikarka Lěwicy, kotraž bě wot 2004 do 2019 přez krajnu lisćinu wolena zapósłanča sakskeho krajneho sejma a kubłanskopolitiska rěčnica swojeje frakcije.

Na lisćinje swojeje strony kandidowaše w lěćě 2004 wuspěšnje na 4. městnje, 2009 na třećim a 2014 na pjatym. Při wólbach 2019 hižo njenastupi.

Wona je bjezkonfesionelna, ženjena a mać dweju dźěsćow. Cornelia Falken bydli w Lipsku.

## Wotkaz
* Oficielna webstrona
Aline Fiedler

**Aline Fiedler** (* 3. julija 1976 w Drježdźanach) je sakska politikarka Křesćansko-demokratiskeje Unije Němskeje, kotraž bě wot 2009 do 2019 zapósłanča wólbneho wokrjesa 43 (Drježdźany 1) w sakskim krajnym sejmje a kulturnopolitiska rěčnica swojeje frakcije.

Fiedler bu 2009 jako direktna kandidatka swojeje strony z 33,2 % hłosow wolena. 2014 zaćahny z 31,7 % znowa do sejma. Při wólbach 2019 hižo njenastupi.

Wona je ewangelska a bydli w Drježdźanach.

## Wotkazaj
* Oficielna webstrona
* Krótka biografija na webstronje krajneho sejma
Alexander Delle

**Alexander Delle** (* 16. septembra 1973 w Mutlangenje, Badensko-Württembergska) je němski prawicarski politikar Nacionaldemokratiskeje strony Němskeje, kiž bě wot 2004 do 2014 přez krajnu lisćinu zapósłanc sakskeho krajneho sejma.

## Wotkazy
* Krótka biografija na webstronje krajneho sejma
Iris Firmenich

**Iris Firmenich** (* 13. januara 1961 w Burgstädće) je sakska politikarka Křesćansko-demokratiskeje Unije Němskeje, wot lěta 1999 zapósłanča wólbneho wokrjesa 21 (Mittweida 1) w sakskim krajnym sejmje a městopředsydka frakcije CDU.

Firmenich bu 2009 jako direktna kandidatka swojeje strony z 48,7 % hłosow wolena.

Wona je ewangelska, ženjena a mać třoch dźěći.

## Wotkazy
* Oficielna webstrona
*
Sebastian Fischer

**Sebastian Frieder Fischer** (* 8. decembra 1981 w Oelsnitzu/Bohotska) je sakski politikar Křesćansko-demokratiskeje Unije Němskeje, kiž bě wot 2009 do 2019 direktny woleny zapósłanc wólbneho wokrjesa 38 (Ryzawa-Wulki Hojn 2) w sakskim krajnym sejmje.

Fischer bu 2009 jako direktny kandidat swojeje strony z 38,5 % hłosow woleny. 2014 bu we wólbnym wokrjesu Mišno 2 z 41,4 % znowa woleny. Při wólbach 2019 zhubi swój mandat na kandidata strony AfD, kiž dósta 40,1 % hłosow. 

Fischer je ewangelski a bydli w Priestewitzu.

## Wotkazy

* Oficielna webstrona
* Krótka biografija na webstronje krajneho sejma
Steffen Flath

**Steffen Flath** (* 10. februara 1957 w Bärensteinje) je sakski politikar Křesćansko-demokratiskeje unije Němskeje (CDU), kotryž bě wot 1994 do 2014 zapósłanc wólbneho wokrjesa 17 (Annaberg) w sakskim krajnym sejmje a wot junija 2008 předsyda frakcije CDU w sejmje. Wón bě wot 1999 do 2004 jako statny minister za wobswět a ratarstwo a wot 2004 do 2008 jako statny minister za kultus čłon sakskeho knježerstwa.

Flath bu 2009 jako direktny kandidat swojeje strony z 48,0 % hłosow woleny.

Wón je katolski, ženjeny a nan dweju dźěsćow.

## Wotkaz
* Krótka biografija na webstronje krajneho sejma
Edith Franke

Dr. phil. **Edith Franke** (* 11. oktobra 1942 w Choćebuzu; † 9. nowembra 2024) bě sakska bjezstronska politikarka, kotraž bě wot 2009 do 2014 přez krajnu lisćinu wolena zapósłanča Lěwicy w sakskim krajnym sejmje.

Wona bě bjezkonfesionelna a měješe dweju dźěsćow.

## Wotkaz
* Krótka biografija na webstronje krajneho sejma
Sabine Friedel

**Sabine Friedel** (* 5. apryla 1974 w Drježdźanach) je sakska politikarka Socialdemokratiskeje strony Němskeje, kotraž bě wot 2009 do 2024 přez krajnu lisćinu wolena zapósłanča sakskeho krajneho sejma. Friedel běšě rěčnica swojeje frakcije za serbske naležnosće.

Wona je ženjena a bydli w Drježdźanach.

## Wotkazaj
* Oficielna webstrona
*
Rico Gebhardt

**Rico Gebhardt** (* 27. meje 1963 w Schlemje) je sakski politikar Lěwicy, wot lěta 2004 přez krajnu lisćinu zapósłanc sakskeho krajneho sejma a předsyda swojeje frakcije w sejmje. Při wólbach w Sakskej 2014 bě načolny kandidat swojeje strony.

Wón je bjezkonfesionelny, ženjeny a nan dweju dźěsćow.

## Wotkazy
* Oficielna webstrona
*
Sebastian Gemkow

**Sebastian Gemkow** (* 27. julija 1978 w Lipsku) je sakski politikar Křesćansko-demokratiskeje unije Němskeje a wot lěta 2009 zapósłanc sakskeho krajneho sejma. Wot 20. decembra 2019 je wón sakski statny minister za wědomosć a wuměłstwo w kabineće Kretschmer II a wot 19. decembra 2024 w kabineće Kretschmer III. Do toho bě hižo wot 13. nowembra 2014 jako statny minister za justicu čłon kabinetow Tilich III a Kretschmer I.

Gemkow bu 2009 jako direktny kandidat swojeje strony we wólbnym wokrjesu 26 (Lipsk 2) z 28,5 % hłosow woleny. Při wólbach 2014 dósta we wólbnym wokrjesu 30 (Lipsk 4) 24,9 % hłosow.

Wón bydli w Lipsku a je ewangelski, ženjeny a nan štyrjoch dźěći.

## Wotkazy

* Oficielna webstrona
*
Karl-Heinz Gerstenberg

Dr. **Karl-Heinz Gerstenberg** (* 7. oktobra 1951 w Grimje) je bywši sakski politikar Zwjazka 90/Zelenych, kiž bě wot 2004 do 2014 přez krajnu lisćinu zapósłanc sakskeho krajneho sejma a parlamentariski jednaćel zeleneje frakcije. Do toho bě hižo mjez 1990 a 1994 čłon sejma. Gerstenberg bě w lěće 1991 sobuzałožer Zwjazka 90/Zelenych w Sakskej.

Wón je ženjeny, nan třoch dźěći a bydli w Drježdźanach.

## Wotkazy

* Oficielna webstrona
* Krótka biografija na webstronje krajneho sejma
Annekathrin Giegengack

**Annekathrin Giegengack** (* 1970 w Karla Marxowym měsće) je sakska politikarka Zwjazka 90/Zelenych, kotraž bě wot 2009 do 2014 přez krajnu lisćinu wolena zapósłanča sakskeho krajneho sejma. 2014 hižo njekandidowaše.

Wona je ewangelska, dźělena a ma z Volkmarom Zschocku zhromadne dźěćo.

## Wotkazaj
* Oficielna webstrona
* Krótka biografija na webstronje krajneho sejma
Martin Gillo

Prof. Dr. **Martin Gillo** (* 23. měrca 1945 w Lipsku) je sakski politikar Křesćansko-demokratiskeje Unije Němskeje a bě wot 2004 do 2014 zapósłanc wólbneho wokrjesa 20 (Freiberg 2) w sakskim krajnym sejmje. Do toho bě wón mjez meju 2002 a nowembrom 2004 jako statny minister za hospodarstwo a dźěło čłon sakskeho knježerstwa w kabineće Milbradt I. Wot 2009 do 2014 bě Gillo społnomócnjeny krajneho sejma za wukrajnikow.

Gillo bu posledni raz w lěće 2009 jako direktny kandidat swojeje strony z 43,3 % hłosow woleny.

Wón je ewangelski, ženjeny a nan třoch dźěći.

## Wotkazy

* Oficielna webstrona
* Krótka biografija na webstronje krajneho sejma
Heiderose Gläß

**Heiderose Gläß** (* 12. januara 1951 w Aue) je něhdyša sakska politikarka Lěwicy a běše wot 2009 do 2014 přez krajnu lisćinu wolena zapósłanča sakskeho krajneho sejma. Do toho bě wona mjez 1999 a 2008 wokrjesna radźićelka we wokrjesu Lubij-Žitawa.

Wona je ženjena, mać dweju dźěsći a bydli w Dažinku (gmejna Lěwałd).

## Wotkazaj
* Oficielna webstrona
* Krótka biografija na webstronje krajneho sejma
Oliver Fritzsche

**Oliver Fritzsche** (* 9. septembra 1977 w Lipsku) je sakski politikar Křesćansko-demokratiskeje Unije Němskeje a wot lěta 2009 zapósłanc wólbneho wokrjesa 24 (Lipšćanski kraj 2) w sakskim krajnym sejmje.

Fritzsche bu 2009 jako direktny kandidat swojeje strony z 34,4 % hłosow woleny.

Wón je ewangelski, ženjeny a bydli w Markkleebergu.

## Wotkazy
* Oficielna webstrona
*
Jürgen Gansel

**Jürgen Gansel** (* 6. julija 1974 w Opladenje, Sewjerorynsko-Westfalska) je němski prawicarski politikar Nacionalnodemokratiskeje strony Němskeje (NPD), kiž bě wot 2004 do 2014 přez krajnu lisćinu zapósłanc sakskeho krajneho sejma. Wot 2001 do 2004 bě z hłownym redaktorom stronskich nowin „Deutsche Stimme“ a płaćeše jako šefideologa sakskeje NPD.

Wón je bjezkonfesionelny, nježenjeny a bydli w Ryzawje.

## Wotkaz
* Krótka biografija na webstronje krajneho sejma
Tino Günther

**Tino Günther** (* 28. oktobra 1962 w Olbernhauje) je sakski politikar Swobodneje demokratiskeje strony (FDP), kiž bě wot 2004 do 2014 přez krajnu lisćinu woleny zapósłanc sakskeho krajneho sejma, městopředsyda swojeje frakcije a předsyda peticiskeho wuběrka krajneho sejma. Přez njewuspěch FDP při wólbach 2014 zhubi swój mandat.

Wón je ewangelski, ženjeny a nan třoch dźěći.

## Wotkazaj
* Oficielna webstrona
* Krótka biografija na webstronje krajneho sejma
André Hahn

Dr. **André Hahn** (* 20. apryla 1963 w Berlinje) je sakski politikar Lěwicy, kiž bě wot 1994 do 2013 přez krajnu lisćinu woleny zapósłanc sakskeho krajneho sejma. Wón bě mjez 1995 a 2007 parlamentariski jednaćel frakcije PDS a po tym do 2012 frakciski předsyda Lěwicy w sejmje. Wot nazymy 2013 je čłon němskeho zwjazkoweho sejma.

Wón je ženjeny a nan jedneje dźowki.

## Wotkazy

* Oficielna webstrona
* Biografija na stronach zwjazkoweho sejma
* Krótka biografija na webstronje krajneho sejma
Andreas Hähnel

**Andreas Hähnel** (* 27. apryla 1966 w Erlabrunnje, Bayerska) je sakski politikar Křesćansko-demokratiskeje Unije Němskeje, kiž bě wot 2004 do 2014 zapósłanc wólbneho wokrjesa 13 (Kamjenica 2) w sakskim krajnym sejmje a europskopolitiski rěčnik frakcije CDU.

Hähnel bu 2009 jako direktny kandidat swojeje strony z 33,8 % hłosow woleny. 2014 hižo njenastupi.

Wón je ewangelski a bydli w Kamjenicy.

## Wotkaz
* Krótka biografija na webstronje krajneho sejma
Christian Hartmann

**Christian Hartmann** (* 6. apryla 1974 w Calbe při Solawje) je sakski politikar Křesćansko-demokratiskeje Unije Němskeje, wot lěta 2009 zapósłanc wólbneho wokrjesa 47 (Drježdźany 5) w sakskim krajnym sejmje a komunalnopolitiski rěčnik frakcije CDU. Wot 25. septembra 2018 je wón jako naslědnik Franka Kupfera předsyda frakcije CDU w sejmje.

Hartmann bu 2009 jako direktny kandidat swojeje strony z 33,3 % hłosow woleny.

Wón je ewangelski a bydli w Langebrücku.

## Wotkazaj
* Oficielna webstrona
*
Mike Hauschild

**Mike Hauschild** (* 2. meje 1972 we Wojerecach) je sakski politikar Swobodneje demokratiskeje strony (FDP), kiž bě wot 2009 do 2014 přez krajnu lisćinu ze zapósłancom sakskeho krajneho sejma a rěčnik za serbske naležnosće frakcije FDP. Nimo toho je wón Budyski měšćanski radźićel a kandidowaše při wólbach k wyšemu měšćanosće Budyšina w lěće 2015.

Wón je ženjeny, nan dweju dźěsći a bydli w Budyšinje.

## Wotkaz
* Oficielna webstrona
Torsten Herbst

**Torsten Herbst** (* 23. awgusta 1973 w Drježdźanach) je němski politikar (FDP) a překupc. Wón je pokładnik FDP Sakskeje a woleny čłon zwjazkoweho předsydstwa FDP, wot decembra 2021 je zdobom parlamentariski jednaćel frakcije FDP w zwjazkowym sejmje. Wot 2017 je Herbst čłon Němskeho zwjazkoweho sejma. Do toho přisłušeše wot 2004 do 2014 jako zapósłanc Sakskemu krajnemu sejmej.

## Žiwjenje a powołanje
Torsten Herbst wotrosće w Drježdźanskim měšćanskim dźělu Zschertnitz, wopyta Polytechnisku wyšu šulu „Gottfried Semper“ a pozdźišo gymnazij Drježdźany-Plauen. Swoju ciwilnu słužbu wukonješe w chorowni. Po tym přiwza hospodarski studij na Wysokej šuli za techniku a hospodarstwo Drježdźany, kotryž zakónči ze zakónčenjom diplomoweho překupca „International Business Studies“. Za čas studija wopyta 1995/96 tež Liverpool John Moores University.

Po studiju skutkowaše jako redakciski asistent pola MDR a pozdźišo w nowinarni ADAC Sakskeje. Wot 1999 dźěłaše hač do swojeho zaćaha do zwjazkoweho sejma w Drježdźanskej wabjenskej a PR-agenturje Zastrow + Zastrow. Wón poradźowaše w tutej dźěławosći srjedźostawske předewzaća we wobłukomaj Strategiski marketing a zjawnostne dźěło. Tež w swojim času jako zapósłanc krajneho sejma wukonješe swoje powołanje we wobmjezowanym wobłuku dale.

Torsten Herbst je nježenjeny a nima dźěći.

## Wotkazy

* Oficielna webstrona
* Torsten Herbst na abgeordnetenwatch.de
Antje Hermenau

**Antje Hermenau** (* 3. julija 1964 w Lipsku) je něhdyša sakska politikarka Zwjazka 90/Zelenych, kotraž běše wot 2004 do 2014 přez krajnu lisćinu zapósłanča sakskeho krajneho sejma a předsydka zeleneje frakcije w sejmje. Do toho bě wona hižo mjez 1990 a 1994 čłonka sakskeho sejma a mjez 1994 a 2004 čłonka němskeho zwjazkoweho sejma. Jeje wobydlerski běrow namakaše so w Budyskim starym měsće. Po wólbach w Sakskej 2014, jako bě nastupiła jako načolna kandidatka swojeje strony, wotstupi w septembrje samsneho lěta z politiskich přičin wot zastojnstwa a mandata a w januarje 2015 wozjewi wustup ze strony po 25 lětach.

Wona je ewangelska, ženjena a wot 2006 mać jednoho syna.

## Wotkazaj
* Oficielna webstrona
* Krótka biografija na webstronje krajneho sejma
Elke Herrmann

**Elke Herrmann** (* 13. nowembra 1956 w Crimmitschauje; † 21. decembra 2017) bě bjezstronska sakska politikarka, kotraž bě wot 2004 do 2014 za Zwjazk 90/Zelenych přez krajnu lisćinu wolena zapósłanča sakskeho krajneho sejma. Wona bě rěčnica swojeje frakcije za socialnu a migracisku politiku. 2014 hižo njekandidowaše.

Wona bě katolska, ženjena a mać štyrjoch dźěći.
Jan Hippold

**Jan Hippold** (* 26. septembra 1974 w Rochlicy) je sakski politikar Křesćansko-demokratiskeje Unije Němskeje a wot lěta 2009 zapósłanc wólbneho wokrjesa 11 (Kamjeničanski kraj 2) w sakskim krajnym sejmje.

Hartmann bu 2009 jako direktny kandidat swojeje strony z 40,2 % hłosow woleny.

Wón je bjezkonfesionelny, ženjeny a nan dźěsća.

## Wotkazy
* Oficielna webstrona
*
Frank Hirche

**Frank Uwe Hirche** (* 27. awgusta 1961 we Wojerecach) je sakski politikar Křesćansko-demokratiskeje Unije Němskeje, kiž bě wot 2009 do 2019 direktnje woleny zapósłanc wólbneho wokrjesa 55 (Wojerecy/Budyšin 4) w sakskim krajnym sejmje.

Hirche bu 2014 jako direktny kandidat swojeje strony z 41,7 % hłosow woleny. Při wólbach 2019 zhubi swój mandat na kandidatku strony AfD.

Wón je ženjeny, nan dźěsća a bydli we Wojerecach.

## Wotkazaj
* Oficielna webstrona
* Krótka biografija na webstronje krajneho sejma
Henning Homann

**Henning Homann** (* 8. oktobra 1979 w Düsseldorfu) je sakski politikar Socialdemokratiskeje strony Němskeje, wot lěta 2009 přez krajnu lisćinu zapósłanc sakskeho krajneho sejma a rěčnik frakcije SPD za dźěćacu a młodźinsku politiku a demokratisku kulturu.

Wón je bjezkonfesionelny, nježenjeny a bydli w Roswinje.

## Wotkazy
* Oficielna webstrona
*
Frank Heidan

**Frank Heidan** (* 11. měrca 1958 w Pławnom) je sakski politikar Křesćansko-demokratiskeje Unije Němskeje, kiž bě wot 2004 do 2019 zapósłanc wólbneho wokrjesa 1 (Pławno) w sakskim krajnym sejmje.

Heidan bu 2009 jako direktny kandidat swojeje strony z 31,6 % hłosow woleny. Hižo wot 1990 bě měšćanski radźićel w swojim ródnym měsće. 2014 dósta 33,1 % wotedatych hłosow a zaćahny znowa do sejma. Při wólbach 2019 dósta přećiwny kandidat strony AfD 80 hłosow wjace hač Heidan, tak zo tutón swój mandat po 15 lětach zhubi.

Twarski inženjer je katolski, ženjeny a nan dweju dorosćeneju dźěsći.

## Wotkazy

* Oficielna webstrona
* Krótka biografija na webstronje krajneho sejma
Andreas Heinz

**Andreas Heinz** (* 27. februara 1960 w Pławnom) je sakski politikar Křesćansko-demokratiskeje Unije Němskeje a wot lěta 1991 zapósłanc wólbneho wokrjesa 2 (Bohotska 1) w sakskim krajnym sejmje.

Heinz bu 2009 jako direktny kandidat swojeje strony z 42,2 % hłosow woleny.

Wón je ženjeny a nan dweju dźěsći.

## Wotkazy
* Oficielna webstrona
*
Eva Jähnigen

**Eva Jähnigen** (* 2. nowembra 1965 w Drježdźanach) je sakska politikarka Zwjazka 90/Zelenych, kotraž je wot septembra 2015 přirjadnica za wobswět a komunalne hospodarstwo w krajnej stolicy Drježdźanach. Do toho bě wot 2009 do 2015 přez krajnu lisćinu wolena zapósłanča sakskeho krajneho sejma.

Studowana prawiznarka je ewangelska, ženjena a mać dweju dźěsćow.

## Wotkazaj
* Oficielna webstrona
* Informacije na webstronje města Drježdźan
Miro Jennerjahn

**Miro Jennerjahn** (* 31. měrca 1979 w Berlinje) je sakski politikar Zwjazka 90/Zelenych, kiž bě wot 2009 do 2014 přez krajnu lisćinu woleny zapósłanc sakskeho krajneho sejma. Do toho studowaše mjez 1998 a 2005 politiske wědomosće na Swobodnej uniwersiće w Berlinje. Při wólbach 2014 njebu hižo woleny.

Wón je ewangelski, ženjeny a bydli w Lipsku.

## Wotkazaj

* Oficielna webstrona
Anja Jonas

**Anja Jonas** (* 16. nowembra 1973 w Lipsku) je sakska politikarka Swobodneje demokratiskeje strony (FDP), kotraž bě wot 2009 do 2014 přez krajnu lisćinu wolena zapósłanča sakskeho krajneho sejma a přirodopolitiska rěčnica frakcije FDP. Přez njewuspěch FDP při wólbach 2014 zhubi swój mandat.

Wona je bjezkonfesionelna, ženjena a mać dweju dźěsći.

## Wotkaz
* Krótka biografija na webstronje krajneho sejma (archiw)
Marion Junge

**Marion Junge** (* 24. julija 1963 w Lipsku) je sakska politikarka Lěwicy, kotraž bě wot 2009 do 2019 přez krajnu lisćinu wolena zapósłanča sakskeho krajneho sejma a komunalnopolitiska rěčnica frakcije Lěwicy. Nimo toho je Junge wot 1990 měšćanska radźićelka w Kamjencu.

Z 21. městnom na krajnej lisćinje njeporadźi so jej při wólbach 2019 znowa do sejma zaćahnyć.

Diplomowana wučerka bě wot lěta 1989 čłonka SED a po přewróće čłonka PDS a Lěwicy. Wona je bjezkonfesionelna, ženjena a mać dweju dźěsćow.

## Wotkazy

* Oficielna webstrona
* Krótka biografija na webstronje krajneho sejma
Thomas Jurk

**Thomas Jurk** (* 19. junija 1963 w Zhorjelcu) je sakski politikar Socialdemokratiskeje strony Němskeje, kiž bě wot lěta 1990 přez krajnu lisćinu woleny zapósłanc sakskeho krajneho sejma a předsyda parlamentariskeho wuběrka za wobswět a ratarstwo. Jako statny minister za hospodarstwo a dźěło a zastupowacy ministerski prezident bě wón mjez 2004 a 2009 čłon sakskeho knježerstwa, zastupowacy ministerski prezident a předsyda sakskeje SPD. W lěće 2013 bu jako načolny kandidat sakskeje SPD do zwjazkoweho sejma woleny, kotremuž přisłušeše hač do lěta 2021.

Wón je ženjeny, nan dweju dźěsćow a bydli we Wuskidźi.

## Wotkazaj
* Oficielna webstrona
* Biografija na stronach zwjazkoweho sejma
Benjamin Karabinski

**Benjamin Karabinski** (* 2. julija 1981 w Freibergu) je sakski politikar Swobodneje demokratiskeje strony (FDP), kiž bě wot 2009 do 2014 přez krajnu lisćinu woleny zapósłanc sakskeho krajneho sejma a nutřkowno- kaž tež młodźinskopolitiski rěčnik frakcije FDP. Přez njewuspěch FDP při wólbach 2014 zhubi swój mandat.

Wón je nježenjeny, nan dweju dźěsćow a bydli w Freibergu.

## Wotkazaj
* Oficielna webstrona
* Krótka biografija na webstronje krajneho sejma
Alfons Kienzle

**Alfons Kienzle** (* 27. oktobra 1950 w Reichenbachu w Bohotskej) je sakski politikar Křesćansko-demokratiskeje Unije Němskeje, kiž bě wot 1999 do 2014 zapósłanc wólbneho wokrjesa 4 (Bohotska 3) w sakskim krajnym sejmje.

Kienzle bu posledni raz 2009 jako direktny kandidat swojeje strony z 32,3 % hłosow woleny. Při wólbach 2014 hižo njenastupi.

Wón je ewangelski, ženjeny a nan dweju dźěsćow.

## Wotkazaj
Thomas Kind

**Thomas Kind** (* 5. meje 1966 w Brehnje) je sakski politikar Lěwicy, kiž bě wot 2009 do 2014 přez krajnu lisćinu woleny zapósłanc sakskeho krajneho sejma. Při wólbach 2014 hižo žadyn mandat njedósta.

Studowany kubłanski wědomostnik dźěłaše do toho jako socialny dźěłaćer. Wón je bjezkonfesionelny, ženjeny a nan dweju dźěsćow.

## Wotkaz
* Oficielna webstrona
Svend-Gunnar Kirmes

**Svend-Gunnar Kirmes** (* 19. nowembra 1949 w Starohrodźe) je sakski politikar Křesćansko-demokratiskeje Unije Němskeje a wot lěta 2009 zapósłanc wólbneho wokrjesa 35 (Muldental 2) w sakskim krajnym sejmje. Do toho dźěłaše wot 1984 jako prawiznik w Grimje.

Kirmes bu 2009 jako direktny kandidat swojeje strony z 37,4 % hłosow woleny.

Wón je ženjeny, nan dweju dźěsćow a bydli w Lipsku.

## Wotkazy
* Oficielna webstrona
*
Annekatrin Klepsch

**Annekatrin Klepsch** (* 30. julija 1977 w Drježdźanach) je sakska politikarka Lěwicy, kotraž bě wot 2009 do 2015 přez krajnu lisćinu wolena zapósłanča sakskeho krajneho sejma, městopředsydka a rěčnica za dźěćacu a młodźinsku politiku kaž tež sociokulturu frakcije Lěwicy. Wot 1. nowembra 2015 je Klepsch měšćanostka krajneje stolicy Drježdźany za kulturu a turizm.

Wona je bjezkonfesionelna, mać třoch dźěći a bydli w Drježdźanach.

## Wotkaz
* Informacije na webstronje města Drježdźan
Hanka Kliese

**Hanka Kliese** (* 13. apryla 1980 w Pasewalku) je sakska politikarka Socialnodemokratiskeje strony Němskeje, wot lěta 2009 přez krajnu lisćinu zapósłanča sakskeho krajneho sejma a rěčnica frakcije SPD za sportowu politiku, politiku za zbrašenych, turizm a zwěrinoškit.

Wona je nježenjena a bydli w Kamjenicy.

## Wotkazaj
* Oficielna webstrona
*
Gisela Kallenbach

**Gisela Kallenbach** (* 28. měrca 1944 w Soldinje, dźensa Myślibórz w Pólskej) je něhdyša sakska politikarka Zwjazka 90/Zelenych, kotraž bě wot 2009 do 2014 přez krajnu lisćinu wolena zapósłanča sakskeho krajneho sejma. Do toho bě wona mjez 2004 a 2009 čłonka Europskeho parlamenta.

Wona je ewangelska, dźělena a mać třoch dźěći.

## Wotkazy

* Oficielna webstrona
* Zapisk w datowej bance Europskeho parlamenta
Freya-Maria Klinger

**Freya-Maria Klinger** (* 26. februara 1984 w Lubiju) je sakska politikarka Lěwicy, kotraž bě wot 2004 do 2014 přez krajnu lisćinu wolena zapósłanča sakskeho krajneho sejma a migraciskopolitiska rěčnica swojeje frakcije. Při wólbach 2014 hižo njenastupi.

Wona je bjezkonfesionelna, nježenjena a bydli w Kamjenicy.

## Wotkazaj

* Krótka biografija na webstronje krajneho sejma
Kathrin Kagelmann

**Kathrin Kagelmann** (* 15. februara 1965 w Budyšinje) je sakska politikarka Lěwicy, kotraž bě wot 2004 do 2019 přez krajnu lisćinu wolena zapósłanča sakskeho krajneho sejma a rěčnica frakcije Lěwicy za ratarstwo a zwěrinoškit. Při wólbach 2019 hižo njekandidowaše.

Kagelmann bě wot 1984 čłonka SED. Wona je ženjena, mać třoch dźěći a bydli w Niskej.

## Wotkazaj
* Oficielna webstrona
* Krótka biografija na webstronje krajneho sejma
Kerstin Köditz

**Kerstin Köditz** (* 14. měrca 1967 w Lipsku) je sakska politikarka Lěwicy, wot lěta 2001 přez krajnu lisćinu zapósłanča sakskeho krajneho sejma a rěčnica swojeje frakcije za antifašistisku politiku.

Wona je bjezkonfesionelna, nježenjena a bydli w Grimje.

## Wotkazy
* Oficielna webstrona
*
Alexander Krauß

**Alexander Krauß** (* 8. decembra 1975 w Erlabrunnje) je sakski politikar Křesćansko-demokratiskeje Unije Němskeje, kiž bě wot 2017 do 2021 čłon němskeho zwjazkoweho sejma. Do toho bě wot lěta 2004 zapósłanc wólbneho wokrjesa 6 (Aue-Schwarzenberg 2) w sakskim krajnym sejmje a dźěłowičnopolitiski rěčnik frakcije CDU. Nimo toho sedźi wón w dohladowanskej radźe firmy Vattenfall Europe Mining AG.

Krauß bu 2009 jako direktny kandidat swojeje strony z 43,8 % hłosow woleny. Při wólbach 2014 dósta 43,1 % we wólbnym wokrjesu Rudne hory 3. Při wólbach do zwjazkoweho sejma 2017 bě direktny kandidat CDU we wólbnym wokrjesu 164 (Rudne hory I). Při wólbach do zwjazkoweho sejma dnja 26. septembra 2021 zhubi direktny mandat w Rudnohórskim wólbnym wokrjesu na kandidata strony AfD.

Wón je ewangelski, ženjeny a nan třoch dźěći.

## Wotkazy

* Oficielna webstrona
* Krótka biografija na webstronje zwjazkoweho sejma
Volker Külow

Dr. **Volker Külow** (* 12. nowembra 1960 w Lipsku) je sakski politikar Lěwicy, kiž bě wot 2004 do 2014 přez krajnu lisćinu woleny zapósłanc sakskeho krajneho sejma a kulturnopolitiski rěčnik swojeje frakcije.

Za čas NDR bě Külow wot lěta 1979 čłon SED a inoficielny sobudźěłaćer statneje bjezstrašnosće.

Wón je dźěleny, nan dweju dźěsćow a bydli w Lipsku.

## Wotkazaj

* Oficielna webstrona
Frank Kupfer

**Frank Kupfer** (* 10. julija 1962 w Torhowje) je něhdyši sakski politikar Křesćansko-demokratiskeje unije Němskeje, kiž bě wot 1994 do 2019 zapósłanc wólbneho wokrjesa 33 (Torhow-Woseč) w sakskim krajnym sejmje. Wón bě mjez 2002 a 2008 městopředsyda frakcije CDU a wot 2008 do 2014 jako statny minister za wobswět a ratarstwo čłon sakskeho knježerstwa. Wot septembra 2014 hač do septembra 2018 bě wón z předsydu frakcije CDU w krajnym sejmje.

Kupfer bu 2009 jako direktny kandidat swojeje strony z 45,8 % hłosow woleny. Při wólbach 2019 ze strowotniskich přičin hižo njenastupi.

Wón je ewangelski, ženjeny a nan dweju dźěsćow.

## Wotkazaj
* Oficielna webstrona
* Krótka biografija na webstronje krajneho sejma
Kerstin Lauterbach

**Kerstin Lauterbach** (* 11. meje 1959 w Hali nad Solawu) je sakska politikarka Lěwicy, kotraž bě wot 2006 do 2019 přez krajnu lisćinu wolena zapósłanča sakskeho krajneho sejma a strowotniskopolitiska rěčnica swojeje frakcije.

Při wólbach 2019 hižo njekandidowaše.

Wona je bjezkonfesionelna, ženjena a mać dźěsća.

## Wotkazy
* Oficielna webstrona
* Krótka biografija na webstronje krajneho sejma
Heinz Lehmann

**Heinz Lehmann** (* 9. januara 1951 w Nowosólcu-Hornim Hródku) je sakski politikar Křesćansko-demokratiskeje Unije Němskeje, kiž bě wot 1990 do 2019 direktnje woleny zapósłanc w sakskim krajnym sejmje a předsyda parlamentariskeho wuběrka za šulu a sport.

Lehmann bu 2009 jako direktny kandidat swojeje strony we wólbnym wokrjesu 59 (Lubij-Žitawa 1) z 41,7 % hłosow woleny. 2014 dósta we wólbnym wokrjesu 59 (Zhorjelc 3) 40,7 %. Při wólbach 2019 hižo njenastupi.

Wón je katolski, ženjeny a nan štyrjoch dźěći.

## Wotkazaj
* Oficielna webstrona
* Krótka biografija na webstronje krajneho sejma
Johannes Lichdi

**Johannes Ekkehard Lichdi** (* 9. februara 1964 w Heilbronnje, Badensko-Württembergska) je sakski politikar Zwjazka 90/Zelenych, kiž bě wot 2004 do 2014 přez krajnu lisćinu woleny zapósłanc sakskeho krajneho sejma. Do toho dźěłaše zhromadnje z Evu Jähnigen jako prawiznik.

Wón je nježenjeny a bydli w Drježdźanach.

## Wotkazaj

* Oficielna webstrona
Gernot Krasselt

**Gernot Krasselt** (* 9. awgusta 1950 w Breitenauje) je sakski politikar Křesćansko-demokratiskeje Unije Němskeje, kiž bě wot 2009 do 2019 zapósłanc wólbneho wokrjesa 19 (Freiberg 1) w sakskim krajnym sejmje a rěčnik frakcije CDU za politiku za zbrašenych a cyrkwinsku politiku. Do toho bě wón mjez 1990 a 2008 měšćanosta w Oederanje.

Krasselt bu 2009 jako direktny kandidat swojeje strony z 47,0 % hłosow woleny. Při wólbach 2014 dósta samo 50,0 %. 2019 hižo njenastupi.

Wón je ewangelski, ženjeny a nan třoch dźěći.

## Wotkazaj
* Oficielna webstrona
* Krótka biografija na webstronje krajneho sejma
Petra Köpping

**Petra Köpping** (* 12. junija 1958 w Nordhausenje) je sakska politikarka Socialdemokratiskeje strony Němskeje, wot lěta 2009 přez krajnu lisćinu zapósłanča sakskeho krajneho sejma, městopředsydka frakcije SPD a jeje rěčnica za hospodarsku a komunalnu politiku. Do toho bě wona mjez 2001 a 2008 krajna radźićelka wokrjesa Lipšćanski kraj.

Wot 2014 bě wona sakska statna ministerka za runostajenje a integraciju, najprjedy w kabineće Tilich III a wot decembra 2017 w kabineće Kretschmer I. Po wutworjenju čorno-zeleno-čerwjeneje koalicije (kabineće Kretschmer II) w decembrje 2019 sta so Köpping z ministerku za socialne a towaršnostnu zhromadnosć. W kabineće Kretschmer III je wona wot 19. decembra 2024 zastupowaca ministerska prezidentka a wosta ministerka za socialne, strowotnistwo a towaršnostnu zhromadnosć.

Wona je dźělena, mać třoch dźěći a bydli w Grimje.

## Wotkazaj
* Oficielna webstrona
*
Sakski krajny sejm

**Krajny sejm** ( *Landtag*) je wot oktobra 1990 krajny parlament swobodneho stata Sakska. Jeho sydło namaka so při Łobju w Drježdźanach. W tuchwilnej 8. wólbnej periodźe ma Sakski krajny sejm 120 zapósłancow, kiž přisłušeja prěni raz sydom stronam. Poslednje wólby do krajneho sejma so dnja 1. septembra 2024 wotměchu. Wot 2019 knježi koalicija z Křesćansko-demokratiskeje unije Němskeje (CDU), Zwjazka 90/Zelenych a Socialdemokratiskeje strony Němskeje (SPD) pod ministerskim prezidentom Michaelom Kretschmerom.

Předsyda krajneho sejma je wot 2024 Alexander Dierks (CDU).

## Frakcije

## Wólbne wuslědki

## Hlej tež
* Lisćina zapósłancow: 1990–1994, 1994–1999, 1999–2004, 2004–2009, 2009–2014, 2014–2019, wot 2019

## Žórła


## Wotkazaj

* Oficielna webstrona (serbsce)
Mario Löffler

**Mario Löffler** (* 26. meje 1963 w Stollbergu) je něhdyši sakski prawicarski politikar Nacionaldemokratiskeje strony Němskeje, kiž bě wot januara 2012 hač do awgusta 2014 jako naslědnik Winfrieda Petzolda zapósłanc sakskeho krajneho sejma. Nimo toho bě wot 2012 do 2013 krajny předsyda NPD w Sakskej. Z njewuspěchom NPD při wólbach 2014 zhubi swój mandat.

Löffler je bjezkonfesionelny, nježenjeny a bydli w Jahnsdorfu.

## Wotkaz
* Krótka biografija na webstronje krajneho sejma (archiw)
Geert Mackenroth

**Geert Wilhelm Mackenroth** (* 1. februara 1950 w Kielu) je němski sudnik a politikar Křesćansko-demokratiskeje unije Němskeje a wot lěta 2009 zapósłanc wólbneho wokrjesa 37 (Ryzawa-Wulki Hojn 1) w sakskim krajnym sejmje. Wón bě mjez 2004 a 2009 jako statny minister za justicu čłon sakskeho knježerstwa a sakski čłon zwjazkoweje rady.

Mackenroth bu 2009 jako direktny kandidat swojeje strony z 33,2 % hłosow woleny. 2014 móžeše swój mandat we wólbnym wokrjesu Mišno I zakitać.

Wón je ewangelski, ženjeny a nan štyrjoch dźěći.

## Wotkazy

* Oficielna webstrona
*
Holger Mann

**Holger Mann** (* 19. februara 1979 w Drježdźanach) je sakski politikar Socialnodemokratiskeje strony Němskeje, wot lěta 2009 přez krajnu lisćinu zapósłanc sakskeho krajneho sejma a rěčnik frakcije SPD za wysoke šule a wědomosć.

Wón je ženjeny, nan dweju dźěsćow a bydli w Lipsku.

## Wotkazaj
* Oficielna webstrona
*
Sven Liebhauser

**Sven Liebhauser** (* 12. oktobra 1981 w Lěsniku) je sakski politikar Křesćansko-demokratiskeje Unije Němskeje, kiž bě wot 2009 do 2019 zapósłanc wólbneho wokrjesa 36 (Doblin) w sakskim krajnym sejmje. Wot 2019 je wón wyši měšćanosta Doblina.

Liebhauser bu 2009 jako direktny kandidat swojeje strony z 36,3 % hłosow woleny. 2014 dósta we wólbnym wokrjesu Srjedźna Sakska 4 samo 45 % hłosow.

Wukubłany bankowy překupc je nježenjeny, nan jednoho dźěsća a bydli w Doblinje.

## Wotkazy

* Oficielna webstrona
* Krótka biografija na webstronje krajneho sejma
Jan Löffler

**Jan Löffler** (* 3. junija 1981 we Werdauwje) je sakski politikar Křesćansko-demokratiskeje Unije Němskeje a wot lěta 2009 zapósłanc wólbneho wokrjesa 8 (Šwikawski kraj 2) w sakskim krajnym sejmje.

Löffler bu 2009 jako direktny kandidat swojeje strony z 39,5 % hłosow woleny.

Wukubłany bankowy překupc je nježenjeny a bydli w Neukirchenje/Plesna.

## Wotkazaj
* Oficielna webstrona
*
Stephan Meyer

Dr. **Stephan Meyer** (* 18. junija 1981 w Žitawje) je sakski politikar Křesćansko-demokratiskeje Unije Němskeje a wot lěta 2022 krajny rada wokrjesa Zhorjelc. Do toho bě wón wot lěta 2009 direktnje woleny zapósłanc w sakskim krajnym sejmje a wobswětopolitiski rěčnik frakcije CDU.

Meyer bu 2009 jako direktny kandidat swojeje strony we wólbnym wokrjesu 60 (Lubij-Žitawa 2) z 44,9 % hłosow woleny. 2014 dósta we wólbnym wokrjesu 60 (Zhorjelc 4) 41,0 %.

Diplomowany hospodarski inženjer je ewangelski, ženjeny a nan jednoho dźěsća.

## Wotkazaj
* Oficielna webstrona
*
Jens Michel

**Jens Michel** (* 4. junija 1967 w Dohnje) je sakski politikar Křesćansko-demokratiskeje Unije Němskeje, kiž bě wot 2009 do 2019 zapósłanc wólbneho wokrjesa 50 (Sakska Šwica 2) w sakskim krajnym sejmje.

Michel bu 2009 jako direktny kandidat swojeje strony z 44,8 % hłosow woleny. Wot 2010 bě rěčnik swojeje frakcije za finančnu politiku. Při wólbach 2019 zhubi swój mandat na kandidata strony AfD.

Wot 1989 angažowaše so w Nowym forumje a w lěće 1990 sta so z čłonom CDU. Wón je ewangelski, ženjeny a nan dweju dźěsćow.

## Wotkazy

* Oficielna webstrona
* Krótka biografija na webstronje krajneho sejma
Alojs Mikławšk

**Alojs Pawoł Mikławšk** (němsce *Aloysius Paul Mikwauschk*; * 20. junija 1958 we Worklecach) je serbski politikar Křesćansko-demokratiskeje Unije Němskeje a wot lěta 2009 zapósłanc wólbneho wokrjesa 53 (Kamjenc 1/Budyšin 2) w sakskim krajnym sejmje. Do toho dźěłaše mjez 1994 a 2009 jako sobudźěłaćer něhdyšeho ministerskeho prezidenta Georga Milbradta w Kamjencu. Nimo toho je Mikławšk wot lěta 1995 wokrjesny radźićel, najprjedy w Kamjenskim a wot 2008 w Budyskim wokrjesu.

Mikławšk bu 2009 jako direktny kandidat swojeje strony z 41,0 % hłosow woleny; 2014 dósta samo 47,1 %.

Wón je katolski, ženjeny a nan dweju dźěsćow.

## Wotkazaj
* Oficielna webstrona (němsce)
*
Martin Modschiedler

**Martin Modschiedler** (* 9. julija 1967 we Frankobrodźe nad Mohanom) je sakski politikar Křesćansko-demokratiskeje Unije Němskeje, wot lěta 2009 zapósłanc wólbneho wokrjesa 44 (Drježdźany 2) w sakskim krajnym sejmje a předsyda parlamentskeho wuběrka za wustawu, prawo a Europu. Do toho dźěłaše jako prawiznik a bě mjez 2004 a 2009 měšćanski radźićel w Drježdźanach.

Modschiedler bu 2009 jako direktny kandidat swojeje strony z 35,6 % hłosow woleny.

Wón je ewangelski, ženjeny a nan dweju dźěsćow.

## Wotkazy
* Oficielna webstrona (němsce)
*
Sven Morlok

**Sven Morlok** (* 5. meje 1962 w Stuttgarće) je sakski politikar Swobodneje demokratiskeje strony (FDP), kiž bě wot 2004 do 2014 přez krajnu lisćinu woleny zapósłanc sakskeho krajneho sejma a wot 2009 do 2014 jako statny minister za hospodarstwo, dźěło a wobchad kaž tež zastupowacy ministerski prezident čłon sakskeho knježerstwa. Přez njewuspěch FDP při wólbach 2014 zhubi swój mandat w krajnym sejmje.

Diplomowany překupc je nježenjeny a bydli w Lipsku.

## Wotkazy

* Oficielna webstrona
* Krótka biografija na webstronje krajneho sejma
Johannes Müller

**Johannes Müller** (* 22. měrca 1969 w Drježdźanach) je sakski lěkar a něhdyši prawicarski politikar Nacionaldemokratiskeje strony Němskeje, kiž bě wot 2004 do 2014 přez krajnu lisćinu woleny zapósłanc sakskeho krajneho sejma a parlamentariski jednaćel frakcije NPD w sejmje. Wón je wot lěta 1998 čłon prawicarskeje strony. Z njewuspěchom NPD při wólbach 2014 zhubi swój mandat w sejmje.

Promowowany lěkar Müller je bjezkonfesionelny, dźěleny a nan jedneje dźowki.
Uta-Verena Meiwald

**Uta-Verena Meiwald** (* 1. januara 1966 w Zhorjelcu) je sakska politikarka Lěwicy, kotraž bě wot 2009 do 2019 přez krajnu lisćinu wolena zapósłanča sakskeho krajneho sejma, rěčnica swojeje frakcije za sportowu politiku a spěchowanske srědki kaž tež čłonka parlamentskeju wuběrkow za etat a financy a za šulu a sport.

Z 19. lisćinowym městnom njeporadźi so jej při wólbach 2019 znowa do sejma zaćahnyć.

Wona zastupi w lěće 1985 do SED. Diplomowana wučerka je bjezkonfesionelna, ženjena a mać dweju dźěsćow.

## Wotkazy

* Oficielna webstrona
* Krótka biografija na webstronje krajneho sejma
Falk Neubert

**Falk Neubert** (* 27. januara 1974 w Drježdźanach) je něhdyši sakski politikar Lěwicy, kiž bě wot 1999 do 2017 přez krajnu lisćinu woleny zapósłanc sakskeho krajneho sejma a rěčnik swojeje frakcije za medijowu politiku. W lěće 2017 złoži swój mandat.

Wukubłany kuchar a komunikaciski wědomostnik Neubert je nježenjeny, nan jednoho dźěsća a bydli w Mittweidźe.

## Wotkazaj
* Oficielna webstrona
* Krótka biografija na webstronje krajneho sejma
Dagmar Neukirch

**Dagmar Neukirch** (* 10. awgusta 1972 w Freibergu) je sakska politikarka Socialnodemokratiskeje strony Němskeje, kotraž bě wot 2009 hač do januara 2020 přez krajnu lisćinu wolena zapósłanča sakskeho krajneho sejma a rěčnica frakcije SPD za socialne, strowotu, swójbu a seniorow. Wot decembra 2019 je wona statna sekretarka w sakskim Statnym ministerstwje za socialne a towaršnu zhromadnosć.

Diplomowana socialna hospodarka je nježenjena, mać třoch dźěći a bydli w Drježdźanach.

## Wotkazy

* Oficielna webstrona
*
Karl Nolle

**Karl Nolle** (* 9. měrca 1945 w Hattendorfu, Delnja Sakska, † 24. septembra 2025 w Drježdźanach) bě němski předewzaćel a politikar Socialnodemokratiskeje strony Němskeje, kiž bě wot 1999 do 2014 přez krajnu lisćinu woleny zapósłanc sakskeho krajneho sejma a rěčnik frakcije SPD za srjedźnostawnu politiku. Při wólbach 2014 hižo njenastupi. Nolle płaći jako jedyn z najraznišich kritikarjow knježerstwa sakskeje CDU a wosebje ministerskeho prezidenta Kurta Biedenkopfa.

Wón je ženjeny, nan jedneje dźowki a bydli w Drježdźanach.

## Spisy
* *Sonate für Blockflöten und Schalmeien – Zum Umgang mit der Kollaboration heutiger CDU-Funktionäre im SED-Regime.* Swójski nakład, Drježdźany 2009, ISBN 978-3-00-028062-7.

## Wotkazy

* Oficielna webstrona
* Krótka biografija na webstronje krajneho sejma
Kerstin Nicolaus

**Kerstin Nicolaus** (* 8. februara 1961 w Kirchbergu) je sakska politikarka Křesćansko-demokratiskeje Unije Němskeje a wot lěta 1994 zapósłanča wólbneho wokrjesa 7 (Šwikawski kraj 1) w sakskim krajnym sejmje. Nimo toho je wona wot lěta 1990 wjesnanostka gmejny Hartmannsdorf, do 1994 hłownohamtska a wot toho čestnohamtska.

Nicolaus bu 2009 jako direktna kandidatka swojeje strony z 43,4 % hłosow wolena.

Wona je ewangelska, dźělena a mać dweju dźěsćow.

## Wotkazaj
* Oficielna webstrona
*
Gerald Otto

**Gerald Otto** (* 13. septembra 1964 w Šwikawje) je sakski politikar Křesćansko-demokratiskeje Unije Němskeje a wot lěta 2009 zapósłanc wólbneho wokrjesa 9 (Šwikawa) w sakskim krajnym sejmje.

Otto bu 2009 jako direktny kandidat swojeje strony z 34,1 % hłosow woleny.

Wón je přiwisnik swobodneje cyrkwje, dźěleny a nan jednoho dźěsća.

## Wotkazy
* Oficielna webstrona
*
Jürgen Martens

Dr. **Jürgen Martens** (* 3. awgusta 1959 w Mnichowje) je sakski politikar Swobodneje demokratiskeje strony (FDP), kotryž bě wot 2004 do 2014 přez krajnu lisćinu ze zapósłancom sakskeho krajneho sejma a wot 2009 do 2014 jako statny minister za justicu a Europu čłon sakskeho knježerstwa. Do toho dźěłaše jako prawiznik w Moranach (Meerane).

Wot nazymy 2017 bu Martens na druhim městnje krajneje lisćiny sakskeje FDP do němskeho zwjazkoweho sejma woleny.

Wón je ewangelski, ženjeny a nan dweju synow.

## Wotkazy
* Oficielna webstrona
* Serbskorěčna biografija na stronje sachsen.de
* Krótka biografija na webstronje krajneho sejma
Dirk Panter

**Dirk Matthias Panter** (* 7. februara 1974 w Achernje, Badensko-Württembergska) je sakski politikar Socialdemokratiskeje strony Němskeje a wot 19. decembra 2024 sakski statny minister za hospodarstwo, dźěło, energiju a škit klimy v kabineće Kretschmer III. Wón je tež wot lěta 2009 přez krajnu lisćinu zapósłanc sakskeho krajneho sejma a rěčnik frakcije SPD za medijowu politiku. Nimo toho je wón wot 2007 generalny sekretar sakskeje SPD a bě mjez 2006 a 2009 tež jeje jednaćel.

Diplomowany zarjadniski wědomostnik Panter je nan dweju synow a bydli w Lipsku.

## Wotkazaj
* Oficielna webstrona
*
Peter Patt

**Peter Wilhelm Patt** (* 4. meje 1963 w Düsseldorfu) je sakski politikar Křesćansko-demokratiskeje Unije Němskeje a wot lěta 2004 zapósłanc wólbneho wokrjesa 12 (Kamjenica 1) w sakskim krajnym sejmje. Do toho běše mjez 1999 a 2004 měšćanski radźićel w Kamjenicy.

Patt bu 2009 jako direktny kandidat swojeje strony z 35,7 % hłosow woleny.

Wón je katolski, ženjeny a nan štyrjoch dźěći.

## Wotkazaj
* Oficielna webstrona
*
Mario Pecher

**Mario Siegfried Pecher** (* 15. julija 1962 w Šwikawje) je sakski politikar Socialnodemokratiskeje strony Němskeje, kiž bě wot 2004 do 2019 přez krajnu lisćinu woleny zapósłanc sakskeho krajneho sejma a rěčnik frakcije SPD za etatowu a wobchadnu politiku. Nimo toho bě wón wot 2007 městopředsyda frakcije. Před wólbami 2019 zwrěšći wón w internych wólbach wo dobre městno na lisćinje SPD a njebu hižo do sejma woleny.

Pecher je bjezkonfesionelny, dźěleny a nan dweju dźěsćow. Wot 2014 je zmandźeleny z politikarku CDU Kerstin Nicolaus.

## Wotkazaj
* Oficielna webstrona
* Krótka biografija na webstronje krajneho sejma
Dietmar Pellmann

Dr. **Dietmar Pellmann** (* 19. decembra 1950 w Pretzschendorfu, † 2. meje 2017) bě sakski politikar Lěwicy a wot 1999 do 2014 zapósłanc sakskeho krajneho sejma kaž tež socialnopolitiski rěčnik a městopředsyda swojeje frakcije.

Pellmann bu jako jedyn z dweju zapósłancow Lěwicy direktnje do sejma woleny, a to w lěće 2009 z 31,3 % hłosow we wólbnym wokrjesu 27 (Lipsk 3).

Promowowany stawiznar Pellmann bě bjezkonfesionelny, ženjeny a nan třoch dźěći.

## Wotkazy
* Oficielna webstrona
* Krótka biografija na webstronje krajneho sejma
Jürgen Petzold

**Jürgen Petzold** (* 4. apryla 1953 w Auerbachu/Bohotska) je sakski politikar Křesćansko-demokratiskeje Unije Němskeje, kiž bě wot 1999 do 2014 zapósłanc wólbneho wokrjesa 3 (Bohotska 2) w sakskim krajnym sejmje a wot nowembra 2009 předsyda parlamentskeho wuběrka za hospodarstwo, dźěło a wobchad. Do toho dźěłaše w Auerbachskim měšćanskim zarjadnistwje.

Petzold bu 2009 jako direktny kandidat swojeje strony z 45,6 % hłosow woleny.

Diplomowany zawodny hospodar Petzold je ewangelski, ženjeny a bydli w Auerbachu.

## Wotkaz
Christian Piwarz

**Christian Piwarz** (* 23. julija 1975 w Drježdźanach) je sakski politikar Křesćansko-demokratiskeje unije Němskeje, kiž bě wot decembra 2017 hač do decembra 2024 z kultusowym ministrom Swobodneho stata Sakskeje. Wón je wot 19. decembra 2024 statny minister financow w kabineće Kretschmer III. Do toho bě wot lěta 2006 zapósłanc sakskeho krajneho sejma a parlamentariski jednaćel frakcije CDU. Do politiskeje karjery dźěłaše jako prawiznik.

Piwarz bu 2009 jako direktny kandidat swojeje strony we wólbnym wokrjesu 48 (Drježdźany 6) z 38,0 % hłosow woleny. Při wólbach 2014 dósta 34,5 % we wólbnym wokrjesu Drježdźany 2 a 2019 bu w samsnym wólbnym wokrjesu z 32,4 % znowa do sejma woleny.

Wón je ewangelski, ženjeny, nan třoch dźěći a bydli w Drježdźanach.

## Wotkazaj
* Oficielna webstrona
*
Winfried Petzold

**Winfried Petzold** (* 15. měrca 1943 we Wrócławju; † 22. decembra 2011) běše sakski prawicarski politikar Nacionaldemokratiskeje strony Němskeje a wot lěta 2004 hač do smjerće přez krajnu lisćinu zapósłanc sakskeho krajneho sejma. Nimo toho bě wón mjez 1998 a 2009 krajny předsyda sakskeje NPD a wot 2009 čestny předsyda.

Petzold bě ženjeny, nan jednoho dźěsća a bydleše w Lipsku.

Jeho naslědnik w sejmje bě Mario Löffler.
Ronald Pohle

**Ronald Pohle** (* 22. meje 1960 w Lipsku) je sakski politikar Křesćansko-demokratiskeje Unije Němskeje a wot lěta 2009 zapósłanc sakskeho krajneho sejma.

Pohle bu 2009 jako direktny kandidat swojeje strony we wólbnym wokrjesu 29 (Lipsk 5) z 32,1 % hłosow woleny.

Wón je ewangelski, nježenjeny a bydli w Lipsku.

## Wotkazaj
* Oficielna webstrona
*
Lars Rohwer

**Lars Rohwer** (* 1. februara 1972 w Drježdźanach) je sakski politikar Křesćansko-demokratiskeje Unije Němskeje a wot lěta 1998 zapósłanc sakskeho krajneho sejma. Wón bě hižo mjez 1991 a 1994 čłon sakskeho parlamenta a w štwórtej wólbnej periodźe předsyda parlamentskeho wuběrka za šulu a sport. Dźensa je wón młodźinskopolitiski rěčnik frakcije CDU w sejmje.

Rohwer bu 2009 jako direktny kandidat swojeje strony we wólbnym wokrjesu 46 (Drježdźany 4) z 35,9 % hłosow woleny.

Wón je ewangelski, ženjeny a nan dweju dźěsćow.

## Wotkazaj
* Oficielna webstrona
*